Kastiz (relijion)

Ar c'hastiz doueel zo un oberenn dreistnaturel lakaet war un den, ur strollad tud pe pep hini gant un doue pe Doue, evit respont da oberoù resis. E kalz sevenadurioù, relijionoù ha mojennoù a endalc'h istorioù kastizoù doueel lakaet war ar boblañsoù a oa o chom en o douaroù a-raok hag a lakaas anezho da gouezhañ.

Dek gouli Egipt eo an dek kastiz a laka Doue war Egipt, hervez Levr an Ermaeziadeg, pa c'houlenn digant Faraon dieubiñ an Hebreed a oa dalc'het gantañ Jean-Daniel Macchi, Exode, Introduction à l'Ancien Testament, Genève, Labor et Fides, 2009.

Istor Tour Babel a gaver er Bibl. Nebeut amzer goude al liñvadenn e krogas ar roue Nimrod hag e dud da sevel un tour hag a yeas betek an neñvoù. Hervez ar mojenn, e lakaas Doue an denelezh da gomz yezhoù disheñvel, evit kastizañ an ourgouilh. Savourien an tour ne c'hellent ket mui en em gompren. Dre ma ne c'hellent ket labourat asambles, paouez a reas ar sevel, ha c'hwitañ a reas ar raktres. Awenet e oa bet ar vojenn biblek-se gant tonkad kêr Babilon, he doa fromet ar bed kozh. Tapet gant ar Bersed e 539 kent J.-K., goude-se gant Aleksandr Veur e 323 kent J.-K., e kouezhas tamm-ha-tamm Babilon en diskar Hubert Bost, Babel : Du texte au symbole. Ed. Labor & Fides, 1985.

Al Liñvadenn Veur eo an anv roet d'ar mojennoù diwar-benn un dour-beuz. Anavezet dreist-holl e sevenadur ar C'hornôg dre istor Arc'h Noe er Bibl, ar vojenn-se a gaver e meur a sevenadur. Deskrivet eo ar gwallreuz evel ma vefe bet kaoz gant Doue pe an doueed evit distrujañ an denelezh, daoust ma tec'has tud zo diouzh ar c'hastiz doueel Guillaume Ducœur, Le mythe du déluge de l’Inde ancienne et les théories des origines entre 1829 et 1872, Revue de l'histoire des religions, vol. 233, no 3,‎ 2016.

 Daveoù 

Rummad:Doueoniezh